EESTI KUNDALINI JOOGA ÕPETAJATE ÜHING MTÜ

VÄLJAVÕTE JUHATUSE KOOSOLEKU PROTOKOLLIST NR. 5

Koosolek toimus 01. novembril 2017. a. Tallinnas, kohvik Kohalik ruumes, asukohaga Koidu 82, 10139 Tallinn, algusega kell 11.35 ja lõpuga 13.20.

OSALEJAD: juhatuse esinaine Sirle Lumi

juhatuse liikmed Kalev Veskimäe

 Helen Virro

 Heli Rennik

 Kristel Sail

 külalised Terri Mang

 Margit Kurm

 Kommentaarid (FB, e-meil) Sukhdev Kaur

 Selve Miil

 Kalli Suga

 Sigrid Õnnis

Koosoleku juhataja: Sirle Lumi

Koosoleku protokollija: Helen Virro.

**PÄEVAKORD:**

1. Pööripäeva kogunemine sangatile Pärnus 17.12.2017 algusega 12-13
2. Polli sügislaager.
3. Raamat..
4. Koduleht.
5. Ühingu korralduslikud teemad.
	1. Automaatne liikmelisus.
	2. Missiooni-visiooni arutelu toimub 04.11.2017 Arukülas.
	3. Hatu mõisas L1 õpilastele ühingu tutvustamine.
6. Teadliku Tervise Ühing.

# 1. Pööripäeva kogunemine sangatile Pärnus 17.12.2017 algusega 12-13;

ARUTELUD JA OTSUSED:

* 1. Kalev Veskimäe: Liisiga on räägitud ning tal on ideid, mida teha Pööripäeva kogunemisel.

**3. Raamat;**

ARUTELUD:

* 1. Sirle Lumi andis ülevaate raamatu valmimise hetkeolukorrast ja tulevikus planeeritavatest töödest..
		1. Ühing teavitas oma otsusest võimaldada "read-only" materjali kasutamist õppegruppides. Linki jagav õpetaja selgitab õpilastele, et tegemist on toormaterjalidega ja selle edasi levitamine ei ole lubatud. Toormaterjalide kasutajate moraalne kohustus oleks hiljem soetada omale trükitud raamat.
		2. Tõlke senised toimetajad saavad igaüks ühe raamatu vaevatasuks (seda Satyabir täpselt ei mäleta, kas me niimoodi lubasime, aga see on mõistlik, kuna nende panus on oluline). Toimetajaid oli kokku 15.
		3. KRI lepingut on pikendatud kuni 31.12.2017 (kui vajame lisaaega, on nad tõenäoliselt valmis veelgi pikendama), samas nende poolset rahalise toetuse osas täpset vastust ei ole. Satyabiri järelepärimisele vastati, et neil toimub sel aastal *funding*u põhimõtete ülevaatus. Nad ootavad meilt ühe ülevaataja kinnitust, et kõik on korrektne.
	2. Kuna Satyabir soovib raamatu teema vedamise kellelegi üle anda, siis Sirle Lumi on selle valmis enda peale võtma.
	3. Sukhdev Kaur: hetkel toimuvad ülemaailma KRI koolitajate vahel vestlused raamatu osas. Raamat on juba üle 20 aastat vana ja vajab palju uuendamist. On hetkel kokkulepitud, et ca 20% raamatu sisust muutub, suure tõenaoliselt ilmub uus versioon 3-6 aasta pärast. See aga ei tohiks olla takistust meie raamatu versiooni lõpuni viimisel ja  trükkimisel, vaid pigem peaks aitama meid teha seda kiiremini. Ei ole mõtet oodata kuni raamat on aegunud et siis alles see eesti keelsena välja anda. Hea oleks iga tegevus panna täpsesse ajakavasse, et järgmise aasta jooksul jõuaks meie õpik ikkagi trükki.
	4. Margit Kurm: KRI toetuse saamisel tuleks rõhuda ka sellele, et me oleme ühe väikseima keelega riik maailmas.
	5. Marigit Kurm: raamatut soovivad kindlasti ka need joogatundide õpilased, kes tahavad minna joogaga süvitsi ilma, et kohe läheks õpetajaks õppima.

OTSUSED:

 3.1 Sirle Lumi võtab raamatu valmimise edasise koordineerimise enda peale.

**4. Koduleht;**

ARUTELUD:

4.4 Kalev Veskimäe: kodulehele tuleks ka uusi artikleid kirjutada.

4.5 Terri Mang: kodulehel võiks olla koht, kus oleks kokku kogutud info erinevate L2 kursuste toimumise kohta. Ühing võiks ka rohkem suhelda teiste rahvusvaheliste ühingutega, et meil oleks oma liikmetele jagada infot meie lähiriikides (miks mitte ka kaugemal) toimuvatest L1 ja L2 kursustest.

4.6 Margit Kurm: väga mõistlik oleks vaadata läbi erinevid rahvusvahelisi kundalini jooga ühingute/kogukondade kodulehti, saamaks arendavat ja huvitavat infot nii kundalini jooga enda kui ka kundalini joogaga seotud erinevate tegevuste ja koolituste kohta.

4.8 Terri Mang: üks mõõde meie Ühingu tegevuses võikski olla rahvusvaheline suhtlemine ja selle suunalised tegevused. Meie Ühingul on tugev organisatoorne taust ja seega oleks tark olla aktiivne ka rahvusvaheliselt.

4.9 Sirle Lumi: väga oluline on kodulehe arendamisel omavaheline info jagamine. Kui me keegi leiab olulist või huvitavat infot nii koolituste kui ka üldse kundalini jooga kohta, võiks seda ka jagada.

4.10 Helen Virro: Ühing võiks olla noorliikmetele nähtavam ka selles osas, et nad julgeksid ja saaksid vajadusel oma õpetaja tee alguses lihtsamini nõu küsida.

4.10 Terri Mang: sagedamini esitatavad küsimused võiks olla eri rubriikide all kodulehel üleval. Nii oleks noorõpetajatel hea oma küsimustele koheselt vastus leida.

**5. Ühingu korralduslikud teemad;**

**5.1 Automaatne liikmelisus;**

ARUTELUD:

5.1.1 Margit Kurm ja Kalev Veskimägi tutvustasid automaatse liikmelisuse ajaloolist tausta ja tekkepõhjusi. Omas ajas oli see sätestatud rahvusvahelise ühingu poolt. Praegu enam ei nõua meie katusorganisatsioon noorõpetajatelt automaatset sisseastumist.

5.1.2 Sirle Lumi tegi kokkuvõtte eelnevast arutelust:

* Automaatse lisamise eesmärk oli sihipäraselt suurendada sangatit, kaasata õppivad õpetajad varakult ühingusse ja soodustada panustamist sangati tegevustesse.
* Automaatse lisamisega kaasneb liikmemaksude korrektne sissemakse esimesel aastal, järgmistel aastatel on ette tulnud mitmeid juhtumeid, kus liige ei ole liikmeks astumisest olnud täielikult teadlik.
* On tekkinud küsimus, kas automaatne lisamine on enam asjakohane, sest eelduslikult peaks ühingu liige olema teinud ise otsuse, et ta soovib ühingusse astuda ning teadvustama ka liikmemaksu tasumise kohustust. Sellest tulenevalt jõuti eelmisel juhatuse koosolekul järelduseni, et automaatse liikmeks lisamise peaks lõpetama.
* Algset eesmärki - sihipäraselt suurendada sangatit - tuleks ikkagi fookuses hoida (kas siis on automaatne liikmeks lisamine või mitte) ning leppida kokku see, et ühingu juhatus võtaks ühingu tutvustamise uutele õpetajatele omale südameasjaks.

5.1.3 Sukhdev Kaur: teavitan et järgmise aasta L1 koolitus ei astu Ühingusse automaatselt sisse. Pakun välja, nagu oleme varem teinud, et Ühingu liige või liikmed külastavad koolitust kokkulepitud ajal (arvatavasti koolituse lõpus) ja räägivad oma tegevustest, ca 30min-1h.

5.1.4 Sigrid Õnnis: minu arvates võiksid noorõpetajad olla siiski kohe koolituse raames ka ühingu liikmed, nagu praegu toimib. See, et mõned tahavad hiljem välja astuda, on normaalne.

5.1.5 Helen Virro: Ühingu põhikirjas on määratud, et Ühing on vabatahtlikusele baseeruv organisatsioon, seega antud juhul on automaatne sisseastumine meie põhikirjaga veidi vastuolus.

5.1.7 Kalev Veskimäe: tegelikult me väga ei tea, kes on need uued õpetajad, kes meiega liituvad. Hea oleks kui igast lõpetavast kursusest tuleks juhatusele abiks mõni noorõpetaja. Nii oleks meil kogu aega uusi mõtteid ja kogemusi ning saaksime kõik ka lähemalt tuttavaks inimestega, kes meie Ühingusse kuuluvad.

5.1.8 Terri Mang: kindlasti võiks olla Ühingul flaierid, mida peale tutvustust õpilastele jagada.

* 1. **05.11 on plaanis Hatus L1 õpilastele rääkida ühingust ja selle tegemistest;**
		1. Sirle Lumi läheb Hatusse rääkima.
		2. Heli Rennik on samuti nõus rääkimas käima.

**6. Teadliku Tervise Ühing;**

ARUTELU:

6.1 Selve Miil: Natuke kommenteerin TTÜ osa. Kui me TTÜhingusse astusime, siis ei olnud teada, et Sõõrumaal on plaan poliitikasse minna. See selgus hiljem. Olen kohal olnud kõikidel koosolekutel välja arvatud viimasel. Juhatuses on 11 liiget kuid koosolekule tuleb tavaliselt 3-5 inimest. TTÜ sekretär-asjaajaja Diana on väga meeldiv ja asjalik noor naine. Täis entuasmi ja soovi midagi eestil ühiskonnas head korda saata. Juhatuse esimeheks määrasime Toivo Alja. Ühingu üks mõte on tervisega seotuid teabepäevi korraldada. Oli plaanis ka Toompeale minna. Hakkasin siis vaatama, mis meil sellega seoses ühiskonnas toimub. Minu meelest on see idee juba tehtud. Küll on ühepäevaseid ja ka ööbimistega ning laadalaadseid üritusi läbi aasta. Sõõrumaa on suure visiooniga mees ja plaanib üle Eesti spordisaale ehitada. Et siis oleks vaimuinimestel ja ka teistel koht, kust saaks saali rentida oma tegevusteks. Minu isiklik seisukoht on järgmine. Meil on alati võimalus TTÜ-gal uuesti liituda.

6.2 Sigrid Õnnis: TTÜ-ga koos tegutsemist ma pigem pooldan. Sellesse, et Sõõrumaa on samal ajal ka poliitikas, võib minu arvates rahulikult suhtuda. Ega me ei pea olema seal Ühingus kaasasörkijad, vaid see on pigem meie võimalus Kundalini jooga eluviisi laiemalt jagada, kasutades antud Ühingut võimendajana. Meil on võimalus jälgida, et see ühing oma tulevase laiahaardelise tegevusega rappa ei jookseks, vaid saaksime oma sõna kaasa öelda, kui asi Dharmalikust eetikast kaugenema hakkab.

Järgmine koosolek: 24. november, kell 11:30, kohvikus Kohalik.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Sirle Lumi Helen Virro

Koosoleku juhataja Protokollija